รัฐบาลไทย-ข่าวทำเนียบรัฐบาล-นายกรัฐมนตรี พบวิสาหกิจเริ่มต้น “สตาร์ทอัพร่วมกำหนดอนาคตประเทศไทย” นำไปสู่การเป็น Thailand : STARTUP NATION
วันอังคารที่ 6 พฤศจิกายน 2561
นายกรัฐมนตรี พบวิสาหกิจเริ่มต้น “สตาร์ทอัพร่วมกําหนดอนาคตประเทศไทย” นําไปสู่การเป็น Thailand : STARTUP NATION
นายกรัฐมนตรี พบวิสาหกิจเริ่มต้น “สตาร์ทอัพร่วมกําหนดอนาคตประเทศไทย” นําไปสู่การเป็น Thailand : STARTUP NATION มุ่งพัฒนาวิสาหกิจเริ่มต้นให้เป็นนักรบทางเศรษฐกิจ สร้างงาน กระจายรายได้สู่ภูมิภาค
วันนี้(1พ.ย.61)เวลา09.00น.ณตึกสันติไมตรี(หลังนอก)ทําเนียบรัฐบาลพลเอกประยุทธ์จันทร์โอชานายกรัฐมนตรีเป็นประธานในงานนายกรัฐมนตรีพบวิสาหกิจเริ่มต้น“สตาร์ทอัพร่วมกําหนดอนาคตประเทศไทย”และรับฟังข้อเสนอ“THAILAND TOWARDS STARTUP NATION”เพื่อการขับเคลื่อนประเทศไทยสู่“ประเทศแห่งสตาร์ทอัพ” (Thailand: Startup Nation)ภายในปี2564ซึ่งจะเป็นเครื่องจักรทางเศรษฐกิจตัวใหม่ที่สร้างการเปลี่ยนแปลงต่อเศรษฐกิจและสังคมของประเทศไทยทั้งด้านรายได้การลงทุนและการจ้างงานโดยมีเป้าหมายสร้างผลกระทบเชิงเศรษฐกิจ5%ของGDPประเทศไทยเพิ่มการจ้างงาน50,000ตําแหน่งเพิ่มจํานวนวิสาหกิจเริ่มต้นที่ขับเคลื่อนด้วยนวัตกรรม1,000รายโดยกําหนดPositionของประเทศไทยเป็นแพลทฟอร์มสําหรับสตาร์ทอัพจากทั่วโลกเพื่อเข้าสู่ตลาดเอเชีย(Thailand is Startup’s Global Platform of Asia)โดยมีผู้ร่วมงานประกอบด้วยนายสุวิทย์เมษินทรีย์รัฐมนตรีว่าการกระทรวงวิทยาศาสตร์และเทคโนโลยีคณะผู้บริหารกระทรวงวิทยาศาสตร์และเทคโนโลยีกลุ่มสตาร์ทอัพนักศึกษาโครงการสตาร์ทอัพของกระทรวงวิทยาศาสตร์ฯตัวแทนนิสิตนักศึกษาเยาวชนไทยจากSTARTUP Thailand Leagueเจ้าหน้าที่ที่เกี่ยวข้องและสื่อมวลชนรวมประมาณ600ราย
โอกาสนี้นายกรัฐมนตรีได้รับทราบข้อเสนอต่อภาครัฐเพื่อนําไปสู่เป้าหมายการพัฒนาระบบนิเวศวิสาหกิจเริ่มต้นจากผู้แทนวิสาหกิจเริ่มต้น(Start up)ใน7ประเด็นสําคัญได้แก่1)ควรส่งเสริมให้การจัดตั้งและประกอบกิจการวิสาหกิจเริ่มต้นในประเทศเป็นไปอย่างสะดวก โดยจัดตั้งหน่วยงานที่กํากับดูแลวิสาหกิจเริ่มต้นโดยเฉพาะการจัดตั้งหน่วยงานบริการแบบจุดเดียวเบ็ดเสร็จ(One Stop Service: "OSS") 2)ควรให้การสนับสนุนทางการตลาดรวมไปถึงการขยายกิจการวิสาหกิจเริ่มต้นไปยังต่างประเทศทั้งตลาดภาครัฐตลาดภาคเอกชนและตลาดความร่วมมือระหว่างประเทศ3)ควรให้การสนับสนุนเพื่อดึงดูดบุคลากรที่มีทักษะสูงต่อระบบนิเวศวิสาหกิจเริ่มต้นในไทยโดยอาจสนับสนุนในรูปแบบของการให้งบประมาณสนับสนุนจากภาครัฐเป็นค่าตอบแทนในการฝึกงานในวิสาหกิจเริ่มต้นหรือการให้สิทธิประโยชน์ทางด้านภาษี4)ควรสนับสนุนให้การใช้เทคโนโลยีขั้นสูงตั้งแต่ขั้นตอนการพัฒนาโดยให้ความช่วยเหลือแก่สถาบันการศึกษาที่คิดค้นนวัตกรรมหรืออาจจัดตั้งกองทุนสําหรับสนับสนุนการใช้เทคโนโลยีขั้นสูงโดยจัดสรรงบประมาณไว้สําหรับเรื่องนี้โดยเฉพาะ5)ควรส่งเสริมการเข้าถึงแหล่งเงินทุนและการระดมทุนของวิสาหกิจเริ่มต้นเพื่อสร้างความมั่นใจให้กับนักลงทุน6)ควรส่งเสริมให้มีการสร้างสังคมผู้ประกอบการโดยให้ความสําคัญต่อการพัฒนาทักษะและความรู้ด้านเทคโนโลยีและความเป็นผู้ประกอบการรวมถึงสนับสนุนให้ผู้คนในทุกช่วงอายุให้สามารถเป็นผู้ประกอบการได้และ7)ควรให้การสนับสนุนการพัฒนานวัตกรรมและการจัดตั้งหน่วยงานที่เป็นศูนย์รวมข้อมูลที่เกี่ยวข้องโดยควรให้มีกฎหมายที่เอื้ออํานวยให้เกิดการทดสอบและพัฒนานวัตกรรมและมีระบบโครงสร้างพื้นฐานของระบบนิเวศวิสาหกิจเริ่มต้นในภาพรวมระดับประเทศอาทิกฎหมายการประกอบธุรกิจของคนต่างด้าวกฎหมายบริษัทจํากัดและข้อจํากัดอื่นๆเช่นข้อจํากัดในเรื่องของการแปลงหนี้เป็นทุนการเสนอขายหุ้นให้แก่บุคคลอื่นซึ่งมิใช่ผู้ถือหุ้นเดิมเป็นต้นทั้งยังควรจัดให้มีศูนย์วิสาหกิจเริ่มต้นแห่งชาติเพื่อทําหน้าที่เป็นศูนย์กลางการติดต่อให้ข้อมูลและบริการภายในระบบนิเวศของวิสาหกิจเริ่มต้น
นายกรัฐมนตรี กล่าวว่า วันนี้เป็นการเดินหน้าเศรษฐกิจของไทยในเรื่องสตาร์ทอัพที่จะเป็นศูนย์กลางการลงทุนสตาร์ทอัพในประเทศไทยและจะขยายไปสู่ประเทศอื่น ๆ ด้วย ซึ่งจะเป็นการเพิ่มขีดความสามารถในการแข่งขันของประเทศไทย รวมทั้งรู้สึกดีใจที่มีสตาร์ทอัพที่เป็นคนรุ่นใหม่จํานวนมาก โดยขณะนี้มีธุรกิจสตาร์ทอัพเพิ่มขึ้น 8,500 รายแล้ว และคาดว่าจะเพิ่มขึ้นจํานวนมาก ซึ่งจะส่งผลให้มีการจ้างงานต่าง ๆ เพิ่มขึ้น อีกทั้งธุรกิจสตาร์ทอัพยังจะเป็นจุดเริ่มต้นที่จะก้าวไปสู่การเป็น SMEs ต่อไปในอนาคต โดยในส่วนของรัฐบาลก็จําเป็นต้องแก้ปัญหาที่เกิดขึ้นอย่างไร้รอยต่อ เช่น เรื่องของกฎหมาย พระราชบัญญัติที่เกี่ยวข้อง กองทุน ตลอดจนการเข้าถึงโอกาสต่าง ๆ ในการประกอบธุรกิจสตาร์ทอัพ เพื่อทําให้การประกอบธุรกิจและการขับเคลื่อนสตาร์ทอัพมีประสิทธิภาพมากยิ่งขึ้น สอดคล้องกับเป้าหมายที่จะทําให้เป็นThailand : STARTUP NATIONในอนาคต
พร้อมทั้ง นายกรัฐมนตรีได้กล่าวว่ารู้สึกยินดีที่ได้พบวิสาหกิจเริ่มต้นทุกคน ซึ่งเป็นสิ่งที่ทุกคนได้ร่วมกันเริ่มต้นดําเนินการตลอดหลายปีที่ผ่านมาเพื่อนําไปสู่ความสําเร็จ และความก้าวหน้าอย่างที่ได้ตั้งเป้าหมายไว้ โดยในส่วนของรัฐบาลจะเป็นกลไกหลักในการที่จะดําเนินการในทุกเรื่องเพื่อนําประเทศไทยไปสู่ความมั่นคง มั่งคั่ง และยั่งยืน ซึ่งการจะเปลี่ยนประเทศไทยไปในทางที่ดีขึ้นต้องมีการระดมทั้งในเรื่องทักษะความสามารถและความคิดสร้างสรรค์ ของทุกคนเพื่อนําไปสู่เป้าหมายที่ตั้งไว้ อย่างเช่นปัจจุบันที่ได้เกิดมีธุรกิจสตาร์ทอัพเพิ่มขึ้นถึง 8,500 รายแล้ว และเชื่อมันว่าพลังของคนรุ่นใหม่ จะเป็นกําลังสําคัญในการสร้างสรรค์ พัฒนาและขับเคลื่อนเศรษฐกิจและสังคมของประเทศไทยให้ก้าวไปข้างหน้า
พร้อมได้กล่าวย้ําถึงการขับเคลื่อนประเทศไปด้วยกัน โดยฝากให้ผู้ประกอบธุรกิจสตาร์ทอัพดําเนินธุรกิจให้สอดคล้องกับยุทธศาสตร์ชาติ6ด้านแผนแม่บทของประเทศ รวมถึงการลงทุนในปัจจุบันที่เชื่อมโยงกับกลุ่ม ต่าง ๆ ทั้งธุรกิจขนาดกลาง ขนาดใหญ่ รวมไปถึงใน EEC และการขยายไปในต่างประเทศ เช่น CLMV และประเทศกลุ่ม BIMSTEC เป็นต้น
ขณะเดียวกันการทําธุรกิจสตาร์ทอัพต้องคํานึงถึงต้นทาง คือ ประชาชน โดยใช้ธุรกิจสตาร์ทอัพในการอํานวยประโยชน์ให้กับประชาชนกลุ่มต่าง ๆ ในสังคม โดยเฉพาะประชาชนที่เป็นเกษตรเกษตรกรและผู้มีรายได้น้อย ให้มีได้รายเพิ่มขึ้นเพื่อร่วมกันขับเคลื่อนประเทศให้หลุดพ้นจากความยากจนและรายได้ปานกลางไปสู่ประเทศที่มีรายได้สูงขึ้นซึ่งสตาร์ทอัพทุกกลุ่มต้องช่วยกันโดยรัฐบาลจะช่วยอํานวยความสะดวกในเรื่องการดําเนินการต่างๆเช่น เรื่องของกฎหมายต่างๆที่จะอํานวยความสะวกในการประกอบธุรกิจ และขจัดอุปสรรคต่าง ๆ เป็นการแก้ปัญหาอย่างไร้รอยต่อ โดยคํานึงถึงการยอมรับจากประชาชนทุกภาคส่วนในสังคม เพื่อมุ่งมั่นมุ่งพัฒนาวิสาหกิจเริ่มต้น (start up) ให้เป็นนักรบทางเศรษฐกิจใหม่ (New Economic Warrior: NEW) โดยมุ่งเน้นการพัฒนาวิสาหกิจเริ่มต้นให้เป็นนักรบทางเศรษฐกิจ ที่สามารถใช้ทรัพยากรของประเทศในการผลิตสินค้าและบริการ มุ่งเน้นการสร้างมูลค่าเพิ่ม การจ้างงานในท้องถิ่น และการกระจายรายได้สู่ภูมิภาค รวมทั้งก่อให้เกิดอุตสาหกรรมเป้าหมายใหม่ เพื่อเป็นกลไกในการขับเคลื่อนประเทศไปสู่วิสัยทัศน์มั่นคงมั่งคั่งและยังยืน พร้อมขอให้น้อมนําหลักปรัชญาเศรษฐกิจพอเพียงในพระบาทสมเด็จพระปรมินทรมหาภูมิพลอดุลยเดช บรมนาถบพิตร มาเป็นแนวทางในการดําเนินชีวิตและการประกอบธุรกิจและให้ดําเนินธุรกิจอย่างมีคุณธรรม
นายกรัฐมนตรี ได้กล่าวว่า ตลอดระยะเวลา3ปีที่ผ่านมารัฐบาลได้สร้างความตื่นตัวในเรื่องสตาร์ทอัพไทยให้เกิดขึ้นในสังคมไทยส่งผลให้เกิดสตาร์ทอัพขึ้นทั่วประเทศ โดยรัฐบาลมุ่งหวังให้สตาร์ทอัพเป็นนักรบทางเศรษฐกิจใหม่ของประเทศเพราะเห็นถึงศักยภาพและความสามารถของสตาร์ทอัพในการสร้างการเติบโตทางธุรกิจและการแก้ปัญหาสังคมในด้านต่างๆ รวมทั้งเป็นตัวอย่างที่ดีแก่เยาวชนและคนรุ่นใหม่ที่จะสร้างสรรค์นวัตกรรมและใช้เทคโนโลยีในการสร้างการเติบโตทางธุรกิจในอนาคต โดยสตาร์ทอัพได้สร้างความเติบโตทางเศรษฐกิจของประเทศได้แก่การมีเงินร่วมลงทุนกับธุรกิจสตาร์ทอัพ6,000ล้านบาทมีการจัดตั้งกองทุนร่วมเสี่ยงCVCถึง50,000ล้านบาทเกิดการจ้างงานในธุรกิจสตาร์ทอัพ และการได้รับการยอมรับจากต่างประเทศให้ประเทศไทยเป็นศูนย์กลางของสตาร์ทอัพในภูมิภาคเอเชียตะวันออกเฉียงใต้และกรุงเทพมหานครได้รับการจัดอันดับให้เป็นเมืองที่ดีที่สุดสําหรับสตาร์ทอัพอันดับ1ในเอเชียและเป็นอันดับ7ของโลก รวมทั้งขอให้ทุกคนมองไปให้ไกลและก้าวไปให้ถึงตามเป้าหมายที่กําหนดเพื่อให้ประเทศไทยเป็นศูนย์กลางของสตาร์ทอัพโลกGlobal Hub โดยวาง Position ของประเทศไทย เป็นแพลทฟอร์มสําหรับสตาร์ทอัพจากทั่วโลกเพื่อเข้าสู่ตลาดเอเชีย และต่อจากนี้ จะเป็น "จุดเริ่มต้นของโมเมนตัมใหม่" ในประเทศไทยให้ประเทศไทยเป็น STARTUP NATION ที่คิด ทํางานและเคลื่อนไหวแบบสตาร์ทอัพ
อย่างไรก็ตาม สิ่งสําคัญคือ การอํานวยความสะดวก การแก้ไขกฎหมาย การเข้าถึงแหล่งเงินทุน การเร่งรัดการพัฒนาให้เข้าสู่ระบบการเป็นสตาร์ทอัพให้เร็วขึ้น โดยมอบหมายให้หน่วยงานที่เกี่ยวข้องไปพิจารณาดําเนินการต่อไป รวมถึงการเร่งรัดออกกฎหมายที่เกี่ยวกับการประกอบธุรกิจสตาร์ทอัพให้ได้โดยเร็ว และดําเนินการให้เป็นไปตามกระบวนการอย่างถูกต้อง ตลอดจนการพัฒนาการจัดซื้อจัดจ้างภาครัฐ เพื่อเปิดโอกาสให้สตาร์ทอัพได้เข้ามามีส่วนร่วมในการพัฒนาประเทศ (Government Procurement Transformation)
ในตอนท้าย นายกรัฐมนตรีได้กล่าวว่าข้อเสนอแนะที่ได้รายงานและนําเสนอในวันนี้รัฐบาลยินดีจะให้การสนับสนุนอย่างเต็มที่โดยเป็นไปตามกรอบและการดําเนินการที่เหมาะสม เช่น เรื่องของการแก้ไขกฎหมาย แหล่งเงินทุน การอํานวยความสะดวก One Stop Service ฯลฯพร้อมช่วยผลักดันการพัฒนาระบบนิเวศของสตาร์ทอัพไทยให้เติบโตขึ้นอย่างแข็งแกร่งและสามารถแข่งขันทางธุรกิจขยายขอบเขตไปสู่ระดับโลกและเป็นพลังขับเคลื่อนเศรษฐกิจฐานรากในทุกพื้นที่ทั่วประเทศเพื่อนําประเทศไทยไปสู่การเป็นThailand : STARTUP NATIONและพลังของstartup powerจะถูกนําไปใช้ในการขับเคลื่อนประเทศซึ่งเชื่อว่าทุกคนพร้อมที่จะทํางานร่วมกันอย่างเข้มแข็งเพื่อให้ประเทศไทยของเราก้าวไปสู่Thailand : STARTUP NATIONได้ในอนาคตต่อไป
----------------------------
กลุ่มประชาสัมพันธ์และเผยแพร่ สํานักโฆษก